CELEX: 31987R0649
Language: et
Date: 1987-03-03
Title: Komisjoni määrus (EMÜ) nr 649/87, 3. märts 1987, millega kehtestatakse ühenduse viinamarjaistandusregistri sisseseadmise üksikasjalikud eeskirjad

Tähtis õiguslik teade

|

31987R0649

Euroopa Liidu Teataja L 062 , 05/03/1987 Lk 0010 - 0017 Soomekeelne eriväljaanne: Peatükk 3 Köide 22 Lk 0218  Rootsikeelne eriväljaanne: Peatükk 3 Köide 22 Lk 0218 

		Komisjoni määrus (EMÜ) nr 649/87,3. märts 1987,millega kehtestatakse ühenduse viinamarjaistandusregistri sisseseadmise üksikasjalikud eeskirjadEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 5. veebruari 1979. aasta määrust (EMÜ) nr 337/79 veinituru ühiskorralduse kohta, [1] mida on viimati muudetud määrusega (EMÜ) nr 536/87, [2]võttes arvesse nõukogu 24. juuli 1986. aasta määrust (EMÜ) nr 2392/86 ühenduse viinamarjaistandusregistri sisseseadmise kohta, [3] eriti selle artiklit 10,ning arvestades, et:kõnealuse registri ühtse sisseseadmise tagamiseks kogu ühenduses tuleks määratleda teatavad põhiosad; selleks tuleks võimalikult suurel määral kasutada ühenduse või siseriiklikes veinialastes õigusaktides olemasolevaid määratlusi;määruse (EMÜ) nr 2392/86 artikli 2 lõike 1 punkti a kohaselt peab register hõlmama kõiki majandeid, kus kasvatatakse viinapuid; registri eesmärkide saavutamist silmas pidades ei ole registri sisseseadmisel vaja hõlmata selliseid majandeid, kus tootmine on väga väike; järelikult tuleks registriga hõlmatavate majandite määratlemisel arvesse võtta eelkõige nende pindala ning liikmesriikide kehtestatavaid füüsilisi või majanduslikke tootmislävesid;määruse (EMÜ) nr 2392/86 artiklis 2 eristatakse ühenduse eeskirjadega nõutav kohustuslik teave ja valikuline teave, mida liikmesriigid võivad lisaks koguda; tuleks koostada loetelu kohustuslikest ja valikulistest andmetest, mis lisatakse vastavalt majanditoimikule ja tootmistoimikule;teatavate piirkondade suhtes, mis on veel maakatastriga hõlmamata, mis võiks olla viinamarjaistandusregistri aluseks, tuleks vastu võtta erisätted, et tagada viimase sisseseadmine sätestatud tähtajaks;nõukogu määrus (EMÜ) nr 154/75, [4] viimati muudetud määrusega (EMÜ) nr 3788/85, [5] näeb ette oliivikasvatusregistri sisseseadmise oliiviõli tootvates liikmesriikides; teatavates liikmesriikides saab ilmselt kasutada nimetatud registri sisseseadmiseks tehtud töö mõningaid tulemusi; tuleks sätestada, et liikmesriigid võivad kasutada sellise töö tulemusi, et vähendada viinamarjaistandusregistri sisseseadmiskulusid ja -aega;selleks tuleks kehtestada sanktsioonid, mida kohaldatakse ettenähtud kohustuste täitmatajätmisel ja mida võidakse vajaduse korral täiendada liikmesriikides kohaldatavate sanktsioonidega;teatavate teadete suhtes, mille liikmesriigid peavad komisjonile edastama, tuleks kehtestada tähtajad;Hispaania ja Portugali ühinemisakti kohaselt viinamarjaistandusregistri sisseseadmist käsitlevaid sätteid Portugali suhtes esimeses etapis ei kohaldata; tuleks kehtestada eritähtajad registri kiireks sisseseadmiseks alates teise etapi algusest;veinituru korralduskomitee ei ole oma esimehe määratud tähtaja jooksul arvamust esitanud,ON VASTU VÕTNUD KÄESOLEVA MÄÄRUSE:Artikkel 1Käesoleva määrusega kehtestatakse üksikasjalikud eeskirjad ühenduse viinamarjaistandusregistri sisseseadmist käsitleva määruse (EMÜ) nr 2392/86 kohaldamiseks.Artikkel 2Käesolevas määruses kasutatakse järgmisi mõisteid:a) majand – ühtselt juhitav tehnilis-majanduslik üksus,- mille viinamarjakasvatusala on vähemalt 10 aari,või- mis peab ühenduse või siseriiklike veinialaste õigusaktide kohaselt esitama deklaratsiooni, isegi kui asjaomase üksuse viinamarjakasvatusala on väiksem kui 10 aari,või- mille viinamarjakasvatusalalt saadav toodang ületab teatavaid asjaomase liikmesriigi kehtestatud füüsilisi või majanduslikke lävesid, isegi kui asjaomase üksuse viinamarjakasvatusala on väiksem kui 10 aari ja ta ei pea esitama teises alapunktis nimetatud deklaratsiooni;b) majandi valdaja – iga füüsiline või juriidiline isik või nende isikute rühm, kelle huvides ja kelle nimel majandit käitatakse;c) põllumajanduskõlvik – kogu maa-ala, mis on viljelusmaa, pikaajalise kultuurkarjamaa ja heinamaa, pikaajaliste kultuuride ja koduaia all;d) haritav viinamarjakasvatusala – kogu maa-ala, mis on viinapuude all, olenemata sellest, kas seal kasvab ka muid kultuure, või sellest, kas need on tootmises või veel mitte, ja mis on mõeldud viinamarjade, viinamarjavirde, veini tootmiseks ja/või viinapuude vegetatiivseks paljundamiseks ning mida haritakse korrapäraselt ja eesmärgiga saada turustatavat toodangut;e) viljelusest kõrvale jäetud viinamarjakasvatusala – kogu maa-ala, mis on viinapuude all, kuid mida ei harita enam korrapäraselt või eesmärgiga saada turustatavat toodangut;f) maatükk – maakatastris määratletud ühtne maatükk.Maakatastri puudumisel tähendab "maatükk" ühe ja sama majandi alla kuuluvat ühtset maatükki, mis moodustab valdusvormi, viljeluslaadi ja toodangu liigi poolest eraldiseisva üksuse;g) materjal viinapuude vegetatiivseks paljundamiseks, istikutekoolid, alustekoolid ja viinapuu emaistandikud – nõukogu direktiivis 68/193/EMÜ [6] määratletud tähenduses;h) veiniviinamarjasordid, lauaviinamarjasordid ja rosinaviinamarjasordid – nõukogu direktiivis (EMÜ) nr 347/79 [7] määratletud tähenduses.Artikkel 31. Määruse (EMÜ) nr 2392/86 artikli 2 lõikes 1 nimetatud kohustuslikud ja valikulised andmed, mis peavad sisalduma majanditoimikus ja tootmistoimikus, on loetletud käesoleva määruse I lisas.Määruse (EMÜ) nr 2392/86 artikli 4 lõikes 3 nimetatud programmi koostamisel määravad liikmesriigid kindlaks kõnealuse teabe jaotuse iga toimiku sees.2. Kui viinapuid kasvatatakse koos muude kultuuridega, märgitakse majanditoimikusse lisaks asjakohase maatüki kogupindalale viinamarjakasvatusala, mis on väljendatud ühe viinapuu kasvatusalana. Ümberarvestamiseks kasutatakse liikmesriikides kehtestatud asjakohaseid kordajaid.3. Maatükkide omadusi käsitlevad andmed esitatakse majanditoimikus iga maatüki kohta eraldi. Kui looduslikud tingimused, viljeluslaad ja toodangu liik on siiski piisavalt homogeensed, võivad liikmesriigid hulga kõrvutiasetsevate maatükkide või nende osadega seotud teabe majanditoimikus rühmitada, tingimusel et iga maatükki on siiski võimalik eristada.4. Liikmesriigid vaatlevad viinamarjaistandusregistri sisseseadmisel ja iga kord registri ajakohastamisel kõiki viinamarjakasvatusalasid, kaasa arvatud neid, mis ei kuulu artikli 2 punktis a määratletud majandite alla.Artikkel 4Piirkondades, kus viinamarjaistandusregistri koostamise ajal maakataster puudub, tagavad liikmesriigid hiljemalt määruse (EMÜ) nr 2392/86 artiklis 5 nimetatud korrapäraste ajakohastamiste ajal viinamarjaistandusregistri täpsustamise kooskõlas maakatastriga sedamööda, kuidas maakatastrit koostatakse.Artikkel 5Viinamarjaistandusregistri sisseseadmiskulude vähendamiseks ja registri sisseseadmise kiirendamiseks võivad liikmesriigid kasutada määruses (EMÜ) nr 154/75 sätestatud oliivikasvatusregistri koostamiseks väljatöötatud tehnoloogiat ja loodud tehnilisi võimalusi.Artikkel 6Nende haldusüksuste nimed, kus registri koostamiseks kooskõlas määruse (EMÜ) nr 2392/86 artikli 4 lõike 1 teise lõiguga on kehtestatud lühem tähtaeg, ja iga haldusüksuse suhtes kohaldatavad tähtajad on loetletud II lisas.Artikkel 71. Nendel, kes ei täida oma kohustusi, mis on sätestatud määruse (EMÜ) nr 2392/86 artikli 3 lõikes 2, ei ole õigust kohaldada määruse (EMÜ) nr 337/79 artiklites 7, 10, 11, 12a, 14, 14a ja 15 sätestatud meetmeid seni, kuni kõnealused kohustused on täidetud.2. Liikmesriigid võtavad vajalikud meetmed, et rakendada määruse (EMÜ) nr 2392/86 artikli 3 lõikes 2 sätestatud kohustuste täitmatajätmise eest karistusi vastavalt rikkumise raskusastmele.Artikkel 8Liikmesriigid esitavad komisjonile:- hiljemalt määruse (EMÜ) nr 2392/86 artikli 4 lõikes 3 nimetatud programmide esitamise ajal artikli 2 punktis a nimetatud füüsilised ja majanduslikud läved ning artikli 3 lõikes 2 nimetatud ümberarvestuskordajad,- niipea kui võimalik ja mitte hiljem kui kolm kuud pärast vaatluste lõppu andmed artikli 3 lõikes 4 nimetatud viinamarjakasvatusalade kohta,- hiljemalt määruse (EMÜ) nr 2392/86 artikli 4 lõikes 3 nimetatud programmide esitamise ajal kõnealuse määruse artikli 7 lõikes 2 nimetatud ametiasutuste loetelu,- hiljemalt iga aasta 31. augustil määruse (EMÜ) nr 2392/86 artikli 8 esimeses lõigus nimetatud aruande,- välja arvatud erakorralistel juhtudel, kahe kuu jooksul alates avalduse kättesaamisest määruse (EMÜ) nr 2392/86 artikli 8 kolmandas lõigus nimetatud täiendavad andmed,- hiljemalt iga aasta 30. novembril aruande artikli 7 lõikes 1 sätestatud kohustuste täitmatajätmiste ja sellest tulenevalt võetud meetmete kohta.Artikkel 9Portugalis viiakse viinamarjaistandusregistri koostamine lõpule hiljemalt ühinemisakti artiklis 260 nimetatud teise etapi lõpuks.Portugal esitab komisjonile kolme kuu jooksul alates kõnealuse teise etapi lõpust määruse (EMÜ) nr 2392/86 artikli 4 lõikes 3 nimetatud programmi ja nimetatud määruse artikli 7 lõikes 2 nimetatud ametiasutuste loetelu.Artikkel 10Käesolev määrus jõustub kolmandal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 3. märts 1987Komisjoni nimelasepresidentFrans Andriessen[1] EÜT L 54, 5.3.1979, lk 1.[2] EÜT L 55, 25.2.1987, lk 1.[3] EÜT L 208, 31.7.1986, lk 1.[4] EÜT L 19, 24.1.1975, lk 1.[5] EÜT L 367, 31.12.1985, lk 1.[6] EÜT L 93, 17.4.1968, lk 15.[7] EÜT L 54, 5.3.1979, lk 75.--------------------------------------------------I LISAMÄÄRUSE (EMÜ) nr 2392/86 ARTIKLIS 2 NIMETATUD KOHUSTUSLIKE JA VALIKULISTE ANDMETE LOETELU+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II LISAHALDUSÜKSUSED, KUS VIINAMARJAISTANDUSREGISTER TULEB KOOSTADA ESMAJÄRJEKORRASHaldusüksuse nimi | Registri valmimise tähtaeg |I.SaksamaaRheinland-Pfalz | 31. august 1990 |II.Hispaania1. Albacete | 31. august 1990 |2. Toledo |3. Valencia |4. Badajoz |5. Ciudad Real |6. Cuenca |7. Huelva |8. Tarragona |9. Zamora |III.Kreeka1. Nomos Korinthias | 31. august 1990 |2. Nomos Achaias |3. Nomos Ilias |4. Nomos Attikis |5. Diamerisma Anatolikis Attikis |6. Nomos Viotias |7. Nomos Evias |8. Nomos Argolidas |9. Nomos Arkadias |10. Nomos Messinias |11. Nomos Trifillias |12. Nomos Lakonias |13. Nomos Aitoloakarnanias |14. Nomos Zakinthou |15. Nomos Kefalinias |16. Nomos Irakliou |17. Nomos Lassithiou |18. Nomos Chanion |19. Nomos Rethimnis |IV.Itaalia1. Puglia | 31. august 1989 |2. Sicilia | 31. august 1989 |3. Toscana | 31. august 1989 |4. Veneto | 31. august 1989 |5. Lazio | 31. august 1990 |6. Abruzzo | 31. august 1990 |7. Campania | 31. august 1990 |8. Emilia Romagna | 31. august 1990 |9. Marche | 31. august 1991 |10. Calabria | 31. august 1991 |11. Umbria | 31. august 1991 |12. Molise | 31. august 1991 |13. Basilicata | 31. august 1991 |14. Piemonte | 31. august 1991 |--------------------------------------------------